Óravázlat

1. A legtöbb gyerek, de sok felnőtt is gyakran panaszkodik a feledékenységről. Ráadásul sok kellemetlenséget is okoz, mert ha rendszeresen előfordul, esetleg tulajdonságunkká válik, egyre súlyosabb következményei lesznek.

2. Beszélgetés a feledékenységről. A gyerekek saját példáikat, eseteiket mondták el.

3. Van-e megoldás? Hogyan lehet leszokni a feledékenységről? Ötletek, jó tanácsok:

- rendszeres élet
- napirend készítése
- emlékeztető cédulák

4. Olvassuk el Máté Angi meséjét a feledékeny kicsi egérről!(

5. Milyen következményei lettek a kicsi egér nagy feledékenységének?
- rosszul, nem az évszakoknak megfelelően öltözködött
- elfelejtett inni
- térdéig nőtt a bajsza
- kifutott a tej
- végül elfelejtette, hol hagyta el a hangját
6. Mi a mese vége?

Ki segített az egérnek?

Mi a megoldás a ti életetekben a „feledékenység kiűzésére?”
Ki segíthet nektek? – szülők, családtagok, barátok, de leginkább saját elhatározásunk, figyelmünk és önfegyelmünk.

Megéri, mert a környezetünkben és bennünk „lesz az ÖRÖM!”